**Նախագիծ 14-47**

**ՈՐՈՇՈՒՄ N -Ա**

**14 ԱՊՐԻԼԻ 2023թ.**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ՍԵՊՏԵՄԲԵՐԻ 20-Ի N 145-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

Ղեկավարվելով <<Նորմատիվ իրավական ակտերի մասին>> Հայաստանի Հանրապետության օրենքի 33-րդ հոդվածի 1-ին մասի 3-րդ կետով և հաշվի առնելով Կապան համայնքի ղեկավարի առաջարկությունը, **Կապան համայնքի ավագանին որոշում է.**

1. Հայաստանի Հանրապետության Սյունիքի մարզի Կապան համայնքի ավագանու 2022 թվականի սեպտեմբերի 20-ի «Կապանի թիվ 1 հիմնական դպրոց ՊՈԱԿ-ի մարզահրապարակում աթլետիկական փակ մարզասրահի կառուցում» ծրագրին և համայնքի բյուջեից համաֆինանսավորում կատարելուն համաձայնություն տալու մասին N 145-Ա որոշման մեջ կատարել փոփոխություն և որոշմամբ հաստատված հավելվածը հաստատել նոր խմբագրությամբ, համաձայն հավելվածի։

2． Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ՍԵՊՏԵՄԲԵՐԻ 20-Ի N 145-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ ՈՐՈՇՄԱՆ ՏԵՂԵԿԱՆՔ-ՀԻՄՆԱՎՈՐՈՒՄ**

«Հայաստանի Հանրապետության Սյունիքի մարզի Կապան համայնքի ավագանու 2022 թվականի սեպտեմբերի 20-ի N 145-Ա որոշման մեջ փոփոխություն կատարելու մասին» որոշման ընդունման անհրաժեշտությունը պայմանավորված է ՀՀ ֆինանսների նախարարության կողմից ստացված դիրքորոշմամբ, համաձայն որի՝ Ծրագրի իրականացման 2025-2027թթ. ժամակահատվածի համար որպես ֆինանսավորման աղբյուր սուբվենցիան դիտարկելը ներկա փուլում իրատեսական չէ և չկա որևէ երաշխիք հիշյալ ժամանակահատվածում սուբվենցիայի տրամադրման համար։ Ծրագրին նախատեսվում է 1,5 մլրդ ՀՀ դրամի ներդրում՝ համայնքի և գործընկեր կազմակերպությունների հաշվին՝ 10 տարվա ընթացքում։